Lav et referat af nedenstående tekst:

Tekst:
Siden 1985 har Bente Børjesson og hendes mand været plejeforældre. De bor ved Hallund og har i øjeblikket fire plejebørn. Lige nu mangler Nordjylland flere som dem. Siden 2014 er antallet af plejeforældre i det nordjyske faldet med 300. Men som situationen er lige nu, vil Bente Børjesson ikke anbefale andre at melde sig som plejeforældre. - Hvis du spørger mig i dag, om du skal sige dit arbejde op og se, om du skal blive familieplejer, så vil jeg sige,  det skal du ikke gøre nu. Det er alt for usikkert. Behold dit arbejde hvor du har ret til ferie, ret til sygedage, ret til pension, ret til al mulig hjælp, siger Bente Børjesson. Ingen overenskomst I 2019 var Bente Børjesson og en gruppe plejeforældre på Christiansborg. Her forsøgte de at overbevise politikerne om, at der skulle laves en overenskomst for landets plejeforældre. Det mål er endnu ikke blevet til virkelighed. - Hvordan kan man overhovedet tillade, at det offentlige aflønner mennesker, som ikke har en overenskomst? Det er fuldstændig vanvittig, siger Bente Børjesson. Socialpædagogerne, som er fagforeningen for plejeforældre, har i flere år kæmpet for en overenskomstsaftale med Kommunernes Landsforening. - Det kræver kompetencer og faglighed, og der er ikke ret mange, der vil stille op, når vilkårene ikke er i orden, og der ikke er sikkerhed for deres løn, og man ikke kan regne med en opsigelsesvarsel og pension, som vi andre tager for givet, siger Benny Andersen, der er formand for Socialpædagogerne. Politisk velvilje På Christiansborg er to af de nordjyske medlemmer i socialudvalget i hvert fald klar på at se nærmere på plejefamiliers rettigheder. - Jeg vil bestemt tage det op med ministeren om der ikke kan laves om på de regler så familerer kender deres retsstilling lidt bedre. Det er familier, vi skal passe på. Desværre bliver der mere og mere brug for dem, siger Preben Bang Henriksen fra Venstre. - Vi skal give de plejefamilier de bedste forudsætninger for at løse deres opgave, og vi ved også, at de børn der bliver sendt ud i pleje, så stiger kompleksiteten. Så det bliver vi nødt til at tage seriøst, og der bliver vi nødt til at gøre, hvad der virker, og det er noget af det, som familierne siger, lyder det fra Theresa Berg Andersen fra SF. Bente Børjesson håber på en overenskomst hurtigst muligt. - Hvis de kan nå det inden midnat, så synes jeg, det vil være godt. Og de må gerne ringe til mig inden midnat. De skal bare se at komme i gang, siger hun.

Referat:
Der er mangel på plejeforældre, og rekruttering er svær. Bedre arbejdsforhold og en overenskomst vil ændre den situation ifølge fagforening og plejeforældre.